Document ID: 32002R0113

32002R0113
L 021/3
JURNALUL OFÍCIAL AL UNIUNII EUROPENE
REGULAMENTUL (CE) NR. 113/2002 AL COMISIEI
din 23 ianuarie 2002
de modificare a Regulamentului (CE) nr. 2223/96 al Consiliului privind clasificarea revizuită a cheltuielilor în funcție de destinația acestora
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2223/96 al Consiliului din 25 iunie 1996 privind sistemul european de conturi naționale și regionale din cadrul Comunității (1), astfel cum a fost modificat ultima dată prin Regulamentul (CE) nr. 2558/2001 al Parlamentului European și al Consiliului (2), în special articolul 2 alineatul (2) și articolul 3 alineatul (2),
întrucât:
(1)
Regulamentul (CE) nr. 2223/96 include cadrul de referință pentru standardele, definițiile, clasificările și normele contabile comune privind elaborarea conturilor în statele membre, luând în considerare cerințele statistice ale Comunității Europene, în vederea obținerii de rezultate comparabile între statele membre.
(2)
Grupul de lucru intersecretarial privind conturile naționale (ISWGNA) a revizuit, iar Organizația Națiunilor Unite au publicat în 2000, clasificările revizuite ale cheltuielilor în funcție de destinația acestora, în special clasificarea funcțiunilor din administrația publică (COFOG), clasificarea consumului individual în funcție de destinație (COICOP) și clasificarea funcțiunilor instituțiilor fără scop lucrativ ce deservesc consumatorii individuali (COPNI).
(3)
Se impune în consecință modificarea clasificărilor din Regulamentul (CE) nr. 2223/96.
(4)
Măsurile prevăzute în prezentul regulament sunt în conformitate cu avizul Comitetului pentru programul statistic (3),
ADOPTĂ PREZENTUL REGULAMENT:
Articolul 1
Anexa A „Sistemul european de conturi ESA 1995” la Regulamentul (CE) nr. 2223/96 se modifică conform anexei la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 ianuarie 2002.

Labels: 12
2
3
19